 ዓብዱራሕማን ኣነ ኣብዚ ጉዳይ ከም መትከል ዝወስዶ ሓደ ነገር ኣሎ ኣብ ናይ ኒል ተፋሰስ ትሸዓተ ሃገራት ስለዘለዋ ኣብ ጉዳይ ኣባይ ናይ ኩለን መሰል እዩ ንግብጺ ጥራሕ ኣይኮነን እቲ መሰል ግብጺ መሰለይ ትግህሱ ኣለኹም ትብሎ ዘላ ነቲ ብ1959 ዝተፈረመ ስምምዕ እዩ እቲ ስምምዕ ከኣ ነተን ሃገራት ዘካተተ ኣይኮነን ኢትዮጵያውን ዋላ ኣብቲ ሽዑ ግዜ ነጻ ሃገር እንተኾነት ዘይነበረቶ ስምምዕ እዩ ስለዚ እዘን ሃገራት ሎሚ ምስ ብዝሒ ህዝበን ድልየት ኤለክትሪሲትን ካልእን ምኽንያት ኮይኑ ንማይ ኣባይ ክረብሓሉ ይደልያ እየን ሕጂ እታ እንኮ መሰማምዒ ኮይና ክትቕርብ እትኽእል ነቲ ናይ 1959 ስምምዕ ተመሊስካ ብምርኣይ ኩለን ሃገራት ዝሳተፋሉ ካልእ ሓድሽ ስምምዕ ክካየድ ኣለዎ እቲ ሓድሽ ስምምዕ ከኣ ናይ ኩላተን ረብሓ ዘማእከለ ክኸውን ኣለዎ እቲ ካልእ ፍታሕ ዝበሃል ብፍላይ እዚ ናይ ቀረባ ምትእትታዋት ንሓጺር ግዜ ጥራይ ዝጸንሕ ፍታሕ እዩ ክኸውን ሞንጎኝነት ኣሜሪካ ዓለማዊ ባንኪ ይኹን ፕረዚደንት ኢሳይያስ ልክዕ ከምዚ ፐይን ኪለር ጸረ-ቓዛ ወይ ከኣ ንጊዚኡ እትወስዶ ፓናዶል እዩ ዝኸውን እዚ ከኣ እቲ ጉዳይ መመሊሱ ከምዝለዓል ስለዝገብር ኣብ ሓደጋታትውን ከብጽሕ ይኽእል እዩ ምንጪ ስእሊ, HAWELTITWITTER ፕረዚደንት ኢሳይያስ ኣብ ህንጸት እቲ ግድብ እንታይ ዓይነት መርገጺ ከምዘለዎ ምግማት ይከኣልዶ? 